cyanic-selkie/wikianc huggingface dataset:
Μαντίνατ Χαμάντ
Μεταφορές
Το Διεθνές Αεροδρόμιο του Μπαχρέιν βρίσκεται 19.7 χιλιόμετρα από τη Μαντίνατ Χαμάντ.
Εκπαίδευση
Το Πανεπιστήμιο του Μπαχρέιν έχει την κύρια πανεπιστημιούπολη κοντά στην Μαντίνατ Χαμάντ (Σούχιρ).
Παραπομπές
Κατηγορία:Οικισμοί στο Μπαχρέιν
Εθνική Βόρειας Μακεδονίας (καλαθοσφαίριση ανδρών)
Η εθνική ομάδα καλαθοσφαίρισης ανδρών της Βόρειας Μακεδονίας είναι το αντιπροσωπευτικό συγκρότημα της Βόρειας Μακεδονίας στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Βόρειας Μακεδονίας (МКФ).
Ιστορία
Η εθνική ομάδα δεν έχει συμμετάσχει σε Ολυμπιακούς Αγώνες ή σε Παγκόσμιο Κύπελλο, αλλά έχει πέντε συμμετοχές σε Ευρωμπάσκετ με την καλύτερη θέση να είναι η 4η στο Ευρωμπάσκετ 2011 στη Λιθουανία.
Στατιστικά
Την πρώτη θέση όλων των εποχών σε συμμετοχές κατέχει ο Τοντόρ Γκετσέφσκι, με 89 εμφανίσεις. Πρώτος σκόρερ όλων των εποχών είναι ο Πέταρ Ναουμόφσκι, με 989 πόντους.
Εξωτερικοί σύνδεσμοι
Βορεια Μακεδονια Κατηγορία:Εθνικές αθλητικές ομάδες Βόρειας Μακεδονίας
Γκέτο
Τα αρχικά γκέτο βρίσκονταν στη Βενετία και σε άλλα εμπορικά κέντρα της βόρειας Ιταλίας· ο αντίστοιχος γερμανικός όρος ήταν Γιουντενγκάσσε, και ο μαροκινός αραβικός μελλάχ. Κατά τη διάρκεια του Β΄ Παγκοσμίου Πολέμου, στην Ευρώπη, εμφανίστηκαν τα εβραϊκά γκέτο. Οι συνθήκες ζωής σε αυτά τα γκέτο ήταν τραγικές και οι άνθρωποι που ζούσαν εκεί μαστίζονταν από την πείνα και τη φτώχεια, ενώ πολλές φορές υφίσταντο φρικτά βασανιστήρια, εξευτελισμούς και εκτελέσεις από τα ναζιστικά στρατεύματα.
Σύγχρονη εποχή
Στην εποχή μας γκέτο υπάρχουν σε όλο τον κόσμο, κυρίως στις μεγάλες πόλεις. Στις περιοχές αυτές συνήθως διαμένουν οι μειονότητες (άτομα διαφορετικής εθνικότητας, φυλής ή και θρησκείας από αυτή που επικρατεί). Τα γκέτο αυτά είναι κοινωνικά αποκλεισμένα και περιθωριοποιημένα από την υπόλοιπη χώρα. Σε πολλές χώρες γίνονται προσπάθειες διάλυσης των γκέτο και αφομοίωσης από την κοινωνία των πληθυσμών που ζουν σε αυτά.
Εξωτερικοί σύνδεσμοι
Κατηγορία:Κοινωνιολογία Κατηγορία:Αστικός μαρασμός Κατηγορία:Φυλετικός διαχωρισμός
Αργοστόλι
Το Αργοστόλι είναι πόλη της Κεφαλονιάς και πρωτεύουσα του Δήμου Αργοστολίου. Αποτελεί την πρωτεύουσα και το κέντρο δραστηριοτήτων του νησιού από το 1757, οπότε υπήρξε σημαντική μετακίνηση πληθυσμού από την παλαιά πρωτεύουσα, τον Άγιο Γεώργιο, με σκοπό την εκμετάλλευση των εμπορικών δυνατοτήτων του κόλπου της περιοχής. Κατά την απογραφή του 2011 είχε 9,748 κατοίκους.
Είναι επίσης πρωτεύουσα της επαρχίας Κραναίας που περιλαμβάνει το νότιο και νοτιοδυτικό τμήμα του νησιού. Επίσης είναι η μεγαλύτερη πόλη του νησιού και συνδέεται με ferry με το Ληξούρι που είναι η δεύτερη μεγαλύτερη πόλη του νησιού. Ο κόλπος του Αργοστολίου που το περιβάλει είναι ένα ιδιαίτερα ασφαλές λιμάνι. Η πόλη διαθέτει μία πλούσια σε υλικό βιβλιοθήκη, την Κοργιαλένειο.
Ιστορία
Από το 1600 περίπου φαίνεται πως άρχισε να οικίζεται η περιοχή κοντά στον Κούταβο και ιδιαίτερα από τη μεριά που σήμερα είναι η περιοχή της Γέφυρας και η Σισιώτισσα. Η λύση για μια νέα πόλη που να έχει όσο δυνατό καλύτερες προδιαγραφές με πρώτη αυτή του ασφαλή λιμένα θα προκύψει αργότερα, όταν το 1757 θα αποφασιστεί να μεταφερθεί η πρωτεύουσα από το Κάστρο του Αγίου Γεωργίου εκεί κοντά στον Κούταβο, όπου υπήρχε ένας οικισμός επί το πλείστον από ψαράδες, ένα επίνειο του Κάστρου που ονομαζόταν Tener della Scala di Cefalonia. Παλαιότερα το λιμάνι του νησιού υπήρχε εκεί στον Κούταβο, το Porto de la Zephalonia ή Porto de l’ Arsenal, στον μυχό. Από το 1757 και μετά το Αργοστόλι άρχισε να μεγαλώνει σταδιακά. Όταν τα Επτάνησα πέρασαν στους Άγγλους, περίπου το 1810, η Κεφαλλονιά όπως και τα άλλα Επτάνησα είχε το δικό της Άγγλο κυβερνήτη. Ένας από αυτούς ήταν ο Ντε Μποσέ, ο οποίος έκανε πολλά έργα στο Αργοστόλι και ήταν ο δημιουργός της γέφυρας του Αργοστολίου. Η γέφυρα αυτή μήκους περίπου ενός χιλιομέτρου συνέδεε το Αργοστόλι με την απέναντι πλευρά του κόλπου του Αργοστολίου. Η παλαιά πόλη του Αργοστολίου ήταν κατά πολύ γραφικότερη από τη σημερινή αφού περιείχε πολλά μεγάλα κτίρια με Ιταλικές επιρροές στην αρχιτεκτονική τους. Η προσεισμική πόλη χαρακτηριζόταν από πολλά επιβλητικά αρχοντικά και μέγαρα, με ιταλικές επιρροές στην αρχιτεκτονική των σπιτιών του με αναγεννησιακά και μπαρόκ στοιχεία. Το Αργοστόλι, επίσης ήταν η δεύτερη πόλη στην Ελλάδα που ηλεκτροφωτίστηκε. Ένα από τα «μυστήρια» του Αργοστολίου είναι οι Καταβόθρες, ένα σπάνιο γεωλογικό φαινόμενο.
Ένα από τα κύρια αξιοθέατα του Αργοστολίου είναι και το Φανάρι ή αλλιώς ο Φάρος των Αγίων Θεοδώρων.Βρίσκεται λίγο πιο έξω από το Αργοστόλι και είνα πάνω σε τεχνητή χερσόνησο.Είνζαι ένα κυκλικό κτίριο που στηρίζεται σε είκοσι λευκούς κίονες δωρικού ρυθμού. Χτίστηκε το 1928, επί εποχής Κάρολου Νάπιερ. Το 1964 ξαναχτίστηκε από τον Κεφαλλονίτη αρχιτέκτονα Τάκη Παυλάτο, μετά την καταστροφή που υπέστη απο τους σεισμούς του 1953.
Εξωτερικοί σύνδεσμοι
Κατηγορία:Αργοστόλι Κατηγορία:Πόλεις της Ελλάδας Κατηγορία:Δήμος Κεφαλονιάς
Μελέιν Γουόκερ
Η Μελέιν Γουόκερ (Melaine Walker, γεννήθηκε 1 Μαρτίου 1983) είναι Τζαμαϊκανή αθλήτρια του στίβου και συγκεκριμένα των 400 μέτρων με εμπόδια. Είναι χρυσή Ολυμπιονίκης του 2008 με χρόνο 52,64 δευτερόλεπτα στους Ολυμπιακούς Αγώνες του Πεκίνου.
Βιογραφία
Γεννήθηκε την 1η Μαρτίου του 1983 στο Κίνγκστον της Τζαμάικα. Στους Ολυμπιακούς Αγώνες του 2008 απέσπασε το χρυσό μετάλλιο στο αγώνισμα των 400 μέτρων με εμπόδια με χρόνο 52.64 δευτερόλεπτα. Κέρδισε επίσης με ευκολία το εθνικό πρωτάθλημα της Τζαμάικα με χρόνο 54.70 δευτερόλεπτα, κατοχυρώνοντας τη συμμετοχή της για πρώτη φορά σε Παγκόσμιο πρωτάθλημα στίβου.
Στις 20 Αυγούστου του 2009, κέρδισε το αγώνισμα των τετρακοσίων μέτρων με εμπόδια στο Παγκόσμιο Πρωτάθλημα Στίβου του Βερολίνου καταγράφοντας το δεύτερο καλύτερο χρόνο στην ιστορία του αθλήματος. Για να πανηγυρίσει τη νίκη της πήδηξε στην πλάτη του Μπερλίνο της αρκούδας, που ήταν η μασκότ των αγώνων, αλλά εκείνη έπεσε πάνω σε ένα από τα εμπόδια της διαδρομής και έριξε τη Γουόκερ στο έδαφος.
Το 2008 ανακηρύχθηκε αθλήτρια της χρονιάς στη Τζαμάικα, ενώ έχει τιμηθεί με την τιμητική διάκριση της Τζαμάικα, Order of Distinction (O.D.).
Εξωτερικοί σύνδεσμοι
Κατηγορία:Τζαμαϊκανοί αθλητές του στίβου Κατηγορία:Τζαμαϊκανοί Ολυμπιονίκες Κατηγορία:Χρυσοί Ολυμπιονίκες του στίβου Κατηγορία:Αθλητές του στίβου στους Θερινούς Ολυμπιακούς Αγώνες 2008
Δωρεοδόχος
Δωρεοδόχος είναι ένα από τα συμβαλλόμενα μέρη στη σύμβαση της δωρεάς. Είναι το συμβαλλόμενο μέρος που δικαιούται, χωρίς αντάλλαγμα, να λάβει το αντικείμενο της δωρεάς από τον δωρητή.
Ο δωρεοδόχος έχει ενοχικό δικαίωμα να αποκτήσει την κυριότητα του δωρουμένου πράγματος ή δικαιώματος.
Παράδειγμα: Η Άννα επιθυμεί να δωρήσει στη θυγατέρα της Μαρία ένα διαμέρισμα. Η Άννα καλείται "δωρήτρια" και η Μαρία "δωρεοδόχος". Με τη σύμβαση της δωρεάς (που πρέπει να γίνει συμβολαιογραφικώς) η Μαρία αποδέχεται την υπόσχεση της μητέρας της, Άννας, να τής δωρήσει το διαμέρισμα.
Βλέπε επίσης
Κατηγορία:Αστικό Δίκαιο
Πνευματική διαμεσότης
Συγχρόνως όμως υπάρχει και η πεποίθηση πως αυτά τα συγκεκριμένα άτομα («μέντιουμ») διακατέχονται από κάποιο πνεύμα ή ελέγχονται σε σημαντικό βαθμό από αυτά, γεγονός που δικαιολογεί τη δυνατότητα της διαμεσότητας. Δεν θα πρέπει όμως εδώ να συγχέεται η έννοια της Δαιμονοληψίας
Κατηγορία:Πνευματισμός
Κάτι να καίει (ταινία, 1964)
Πλοκή
Κατά τη διάρκεια μιας Διεθνούς Έκθεσης στη Θεσσαλονίκη, μια ώριμη γυναίκα, η Σόφη Φραντζή (Ρένα Βλαχοπούλου), οδεύει προς εκεί συνοδευόμενη από την αδελφή της (Χλόη Λιάσκου), για να πείσει έναν παιδικό της φίλο, τον Ντίνο Εξαρχόπουλο (Ντίνος Ηλιόπουλος), να τελέσουν ένα λευκό γάμο, έτσι ώστε να κληρονομήσει μια τεράστια περιουσία. Ο Ντίνος όμως δεν δέχεται γιατί, αν και είναι γυναικάς, προσποιείται στην κοινωνία και στον περίγυρό του τον σεμνότυφο.
Όλοι εκεί, θα γνωρίσουν μια παρέα μουσικών και ένας από αυτούς θα ερωτευθεί κεραυνοβόλα την Τζένη (Έλενα Ναθαναήλ), κόρη του κυρίου Πετρίδη (Χρήστος Τσαγανέας), του αυστηρών αρχών, διευθυντή της εταιρείας όπου ο Ντίνος εργάζεται, η οποία συνοδεύεται, τέλος, από τον Ντίνο. Κάποια στιγμή κατεβαίνουν όλοι στην Αθήνα. Εκεί όμως, τα πράγματα περιπλέκουν περισσότερο, ώσπου τελικά, ο καθένας βρίσκει και το ταίρι του.
Η Σόφη, εν πάση περιπτώσει, παίρνει την πολυπόθητη κληρονομιά, καταλήγοντας να ανεβάσουν όλοι μαζί, σε ένα μεγάλο θέατρο, μια μουσική παράσταση.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1964 Κατηγορία:Ελληνόφωνες ταινίες Κατηγορία:Ελληνικές μουσικές κωμικές ταινίες Κατηγορία:Ταινίες σε σκηνοθεσία Γιάννη Δαλιανίδη Κατηγορία:Ταινίες σε σενάριο Γιάννη Δαλιανίδη Κατηγορία:Ταινίες με μουσική σύνθεση Μίμη Πλέσσα Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Φίνος Φιλμ
Πάμπλο Μοντέρο
Ο Πάμπλο Μοντέρο (Pablo Montero, γεννημένος ως Όσκαρ Ντανιέλ Ερνάντες Ροδρίγκες Oscar Daniel Hernandez Rodríguez, 23 Αυγούστου 1974 -) είναι Μεξικανός τραγουδιστής και ηθοποιός.
Εξωτερικοί Σύνδεσμοι
Κατηγορία:Μεξικανοί άνδρες ηθοποιοί τηλεόρασης Κατηγορία:Μεξικανοί τραγουδιστές
Αργή αιολική μηχανή
Η αργή αιολική μηχανή είναι τύπος αιολικής μηχανής οριζόντιου άξονα περιστροφής, που χρησιμοποιήθηκε ευρύτατα στην Αμερική (είναι ο γνωστός ανεμόμυλος που βλέπουμε συχνά σε φάρμες), γι'αυτό και είναι γνωστή και σαν αμερικανικός ανεμόμυλος. Σχεδιάστηκε αρχικά στη Λειψία το 1724 και χρησιμοποιήθηκε στις ΗΠΑ στο δεύτερο μισό του 19ου αιώνα.
Αποτελείται συνήθως από ξύλινη φτερωτή με 12 ή και περισσότερα πτερύγια και διάμετρο γύρω στα έξι μέτρα, που είναι αναρτημένη σε ξύλινο ή σιδερένιο σκελετό ύψους περίπου 10-15 μέτρων. Στο πίσω μέρος διαθέτει και πτερύγιο (ανεμοδείκτη) για να μπορεί να ακολουθεί αλλαγές στη φορά του ανέμου. Μπορεί να λειτουργεί με μικρές ταχύτητες ανέμου (5 m/sec), το μεγάλο δε βάρος της κατασκευής περιορίζει τον αριθμό στροφών ανά λεπτό, εξ ου και η ονομασία "αργή". Συνέπεια της αργής αυτής περιστροφής είναι και η μικρή απόδοση της μηχανής, που είναι γύρω στο 0,3-0,5 και που τις περιόρισε στη χρησιμοποίησή τους για την άντληση νερού.
Κατηγορία:Αιολικές μηχανές
Ευαγγέλιο του Θωμά
Το Ευαγγέλιο του Θωμά αποτελεί συλλογή λογίων του Ιησού τα οποία εμφανίζουν Γνωστικιστικές επιρροές. Θεωρείται απόκρυφο κατά τον παραδοσιακό κανόνα της Καινής Διαθήκης.
Η ανακάλυψη
Το πληρέστερο αντίγραφο του Ευαγγελίου του Θωμά βρέθηκε μεταξύ των υπόλοιπων χειρογράφων που ανακαλύφτηκαν το 1945 και περιλαμβάνονται στη λεγόμενη Βιβλιοθήκη της Ναγκ Χαμαντί. Η συγγραφή του χειρογράφου χρονολογείται περίπου στον 4ο αιώνα. Είναι γραμμένο σε πάπυρο στην κοπτική γλώσσα και ανήκει στο Τμήμα Αρχαιοτήτων της Αιγύπτου. Η πρώτη φωτογραφική έκδοση του χειρογράφου δημοσιεύθηκε το 1956 και ακολούθησε η πρώτη κριτική ανάλυση του κειμένου το 1959.
Μετά την ανακάλυψη αυτού του κοπτικού χειρογράφου, οι λόγιοι διαπίστωσαν ότι είχαν ήδη στη διάθεσή τους τρία διαφορετικά τμήματα του Ευαγγελίου του Θωμά στην ελληνική γλώσσα τα οποία είχαν ανακαλυφτεί μεταξύ των Παπύρων της Οξυρρύγχου, στην Αίγυπτο το 1898. Αυτά τα σπαράγματα ελληνικών χειρογράφων έχουν χρονολογηθεί γύρω στο 200 ενώ το κοπτικό χειρόγραφο χρονολογείται συνήθως γύρω στο 340. Αν και η κοπτική έκδοση δεν ταυτίζεται με κάποιο από τα σωζόμενα ελληνικά αποσπάσματα, πιστεύεται ότι η κοπτική έκδοση αποτελεί μετάφραση που έγινε από προγενέστερη ελληνική έκδοση του κειμένου. Είναι όμως βέβαιο ότι ούτε η κοπτική μετάφραση ούτε τα ελληνικά αποσπάσματα δεν διατηρούν το Ευαγγέλιο αυτό στην αρχαιότερη του μορφή (η οποία κατά πάσα πιθανότητα γράφτηκε στην αραμαϊκή γλώσσα τον 1ο αιώνα). Πιθανές αλλαγές παρατηρούνται ακόμη και στο περιεχόμενο του Ευαγγελίου: για παράδειγμα, εσχατολογικά αποσπάσματα που περιλαμβάνονταν αρχικά αφαιρέθηκαν στη συνέχεια και απλές εκφράσεις και παραβολές του Ιησού αφαιρέθηκαν ή τροποποιήθηκαν ώστε να μεταδίδουν ένα πιο εσωτεριστικό νόημα —προφανώς λόγω επιρροών από τη Γνωστικιστική θεολογία, αν και δεν είναι δυνατόν να ταυτιστούν συγκεκριμένα με κάποιο από τα Γνωστικιστικά ρεύματα της εποχής του.
Big Brother (Ελλάδα)
Το Big Brother Greece (ή απλώς Big Brother, σε απλή μετάφραση Ο Μεγάλος Αδελφός) είναι η ελληνική έκδοση του ομώνυμου ολλανδικού ριάλιτι εγκλεισμού, που δημιούργησε ο Γιον ντε Μολ το 1997. Η εκπομπή έκανε για πρώτη φορά πρεμιέρα στην ελληνική τηλεόραση στις 10 Σεπτεμβρίου του 2001, από τον τηλεοπτικό σταθμό ANT1, ο οποίος εκείνη την εποχή ήταν πρωτοπόρος, για τα μέχρι τότε ελληνικά δεδομένα, λανσάροντας πρώτος στην Ελληνική Τηλεόραση, τα ριάλιτι σόου και τις εκπομπές ταλέντων, τα οποία μέχρι τότε ήταν άγνωστα στο Ελληνικό κοινό. Έτσι το Big Brother, αποτέλεσε το πρώτο χρονολογικά ριάλιτι του είδους του, στην Ελληνική Τηλεόραση, καθότι μέχρι εκείνη την εποχή, τόσο στην Ελλάδα, όσο και την Κύπρο, δεν υπήρχαν ακόμη τέτοιου είδους εκπομπές (ριάλιτι σόου και εκπομπές ταλέντων), κάτι που σταδιακά, τα επόμενα χρόνια άλλαξε και υιοθετήθηκαν αυτά τα προγράμματα και από τους υπόλοιπους ιδιωτικούς σταθμούς της χώρας. Μάλιστα από την πρώτη ημέρα της προβολής του, το Big Brother, στον ΑΝΤ1, σημείωσε πολύ υψηλότερα νούμερα τηλεθέασης, αγγίζοντας ακόμη την πρωτοχρονιά του 2002, το 80%, ποσοστό τηλεθέασης που ξεπέρασε ακόμη και την τηλεθέαση της Λάμψης, της μακροβιότερης καθημερινής σειράς του σταθμού, η οποία στην πρεμιέρα της το 1991, είχε καταγράψει 62%. Προγράμματα όπως "Τα παιδιά της νύχτας", "Επιτέλους μαζί", "Χρυσό κουφέτο", "Λογοδοσμένοι", "Ερωτοδικείο", "Αληθινές ιστορίες" αποτέλεσαν τους προπομπούς των ελληνικών προγραμμάτων ριάλιτι του είδους του Big Brother Οι πρώτοι τέσσερις κύκλοι της εκπομπής προβλήθηκαν στον ANT1 και τον ANT1 Κύπρου από το 2001 μέχρι το 2005, με παρουσιαστές τον Ανδρέα Μικρούτσικο (στους τρείς πρώτους) και την Τατιάνα Στεφανίδου (στον τέταρτο). Το καλοκαίρι του 2010, ο τηλεοπτικός σταθμός ALPHA απέκτησε τα δικαιώματα της εκπομπής επαναφέροντας το Big Brother μετά από πέντε χρόνια. Ο πέμπτος κύκλος έκανε πρεμιέρα στις 3 Οκτωβρίου του 2010 και ολοκληρώθηκε στις 30 Ιανουαρίου του 2011, έχοντας την μεγαλύτερη διάρκεια από όλους τους προηγούμενους. Η παρουσιάστρια αυτής της σεζόν ήταν η Ρούλα Κορομηλά. Το 2011, το κανάλι αποφάσισε να μην ανανεώσει την εκπομπή. Τον Οκτώβριο του 2019, ο τηλεοπτικός σταθμός ΣΚΑΪ απέκτησε τα δικαιώματα προβολής της εκπομπής με την πρεμιέρα να προγραμματίζεται για την Κυριακή 15 Μαρτίου του 2020. Τελικά εκείνη τη μέρα ανακοινώθηκε η αναβολή της έκτης σεζόν εξαιτίας της πανδημίας της COVID-19 και των περιοριστικών μέτρων που σχετίζονταν με την ίδια πανδημία. Τελικά, η έκτη σεζόν ξεκίνησε το Σάββατο 29 Αυγούστου του 2020 με παρουσιαστή τον Χάρη Βαρθακούρη και συμπαρουσιαστή τον Ανδρέα Μικρούτσικο.
Κατά τη διάρκεια προβολής του Big Brother στον ΑΝΤ1, το δίκτυο άλλαξε την μορφή του σόου δύο φορές. Η τρίτη σεζόν είχε την ονομασία "The Wall" ενώ η τέταρτη "Big Mother". Στη δεύτερη περίπτωση, αυτής του Big Mother, η τηλεθέαση ήταν αρκετά μειωμένη σε σύγκριση με τους προηγούμενους κύκλους κι έτσι κατά την τρίτη εβδομάδα προβολής το concept και ο τίτλος άλλαξε σε Big Brother 4. Το σόου μεταδιδόταν επίσης στην Κύπρο μέχρι την 4η σεζόν μέσω του ANT1 Κύπρου, ταυτόχρονα με τον ANT1 Ελλάδας ενώ η 5η και 6η σεζόν προβάλλονται από τον τηλεοπτικό σταθμό SIGMA.
To σημερινό σπίτι του Big Brother βρίσκεται στο Μαρκόπουλο Μεσογαίας.
Σεζόν 1 (2001)
Η πρώτη σεζόν ξεκίνησε στον ANT1 τη Δευτέρα 10 Σεπτεμβρίου 2001 και είχε διάρκεια 113 ημέρες. Η 1η σεζόν τελείωσε στις 31 Δεκεμβρίου 2001, επίσης Δευτέρα. Η σεζόν χρησιμοποίησε την παραδοσιακή μορφή του Big Brother. Αυτή η σεζόν θεωρήθηκε ως πιο πετυχημένη σεζόν από τις 4 που είχε ο ANT1, με την μεγαλύτερη τηλεθέαση, σημειώνοντας εξαιρετικά υψηλά νούμερα τηλεθέασης και ευρεία κοινωνική απήχηση. Το φινάλε της πρώτης σεζόν συνέπεσε με τους εορτασμούς της Πρωτοχρονιάς του 2002 και προσέλκυσε άνω του 80% της τηλεθέασης. Νικητής ο Γιώργος Τριανταφυλλίδης. Στην διάρκεια της μετάδοσης του το 70% των Ελλήνων είχε δει τουλάχιστον μία φορά το πρόγραμμα. Το μέσο συνολικό μερίδιο τηλεθέασης ήταν της τάξης του 38,9% και σε αναγωγή ποσοστών και ανθρώπων το είδαν 1.344.961 Έλληνες τηλεθεατές σε ημερήσια βάση. Πιο αναλυτικά υπολογίζεται ότι στην ομάδα των ενηλίκων 467.875 άνδρες και 769.875 γυναίκες ήταν οι καθημερινοί θεατές του. Επίσης οι νεαρές γυναίκες ηλικίας 15-24 παρακολούθησαν πιο πολύ από όλες τις κατηγορίες γυναικών. Η δευτερη κατηγορία πιο πιστών θεατών ήταν τα παιδιά ηλικίας κάτω των 14 ετών σε ποσοστό 54,6%, δηλαδή 107.363 παιδιά έβλεπαν καθημερινά. Στους άνω των 65 η τηλεθέαση έφτασε το 22,3%. Ο συνολικός τζίρος από τις τηλεοπτικές διαφημίσεις άγγιξε, σύμφωνα με τα στοιχεία της εταιρείας μετρήσεων και ερευνών διαφημιστικής δαπάνης Media Services τα 19,5 εκατομμύρια ευρώ Οι πιο πιστοί τηλεθεατές του προγράμματος σε όλη τη διάρκεια της προβολής του ήταν γυναίκες με μεσαία μόρφωση, 15 έως 45 ετών, προερχόμενες κυρίως από το αστικό ή ημιαστικό κέντρο. Τα μεσοαστικά στρώματα του τηλεοπτικού κοινού παρακολουθούσαν το πρόγραμμα. Η τηλεθέαση σε θεατές υψηλής μόρφωσης ήταν 38,1% μεσαίας μόρφωσης 43,3% και χαμηλής 32,4%
Σεζόν 2 (2002)
Η δεύτερη σεζόν ξεκίνησε στον ANT1 στις 8 Μαρτίου 2002 και είχε διάρκεια 116 ημέρες. Η 2η σεζόν τελείωσε την 1η Ιουλίου 2002. Η δεύτερη σεζόν χρησιμοποίησε λίγο διαφορετική μορφή από την παραδοσιακή που χρησιμοποιήθηκε στην πρώτη σεζόν. Περιείχε σκηνές ακατάλληλες για ανηλίκους σε κάποιες στιγμές προβολής της και κατακρίθηκε γι' αυτές. Ωστόσο, σημείωσε και πάλι υψηλή τηλεθέαση. Νικητής ο Αλέξανδρος Μόσχος. Εμφάνισε τζίρο από τις τηλεοπτικές διαφημίσεις της τάξης των 12,5 εκατομμυρίων ευρώ
Σεζόν 3 (2003)
Η τρίτη σεζόν ξεκίνησε στον ANT1 στις 10 Μαρτίου 2003 και είχε διάρκεια 112 ημέρες. Η 3η σεζόν τελείωσε στις 29 Ιουνίου 2003. Ήταν γνωστή με την ονομασία "The Wall" και ήταν παρεμφερής με το "The Battle", όπου το σπίτι χωριζόταν το μισό σε πολυτελές και το άλλο μισό σε φτωχικό, με τις δυο ομάδες να αγωνίζονται συνεχώς για το ποια θα περνάει τον χρόνο της στην πολυτελή μεριά. Νικητής ο Θοδωρής Ισπόγλου.
Σεζόν 4 (2005)
Στα μέσα του 2005, ο ANT1 αποφάσισε να επαναφέρει ξανά το Big Brother, με την τέταρτη σεζόν να ξεκινάει στον ANT1 στις 2 Οκτωβρίου 2005 με διάρκεια 89 ημέρες. Η 4η σεζόν τελείωσε στις 29 Δεκεμβρίου 2005. Η τέταρτη σεζόν είχε αλλάξει μορφή και εμφανίστηκε με την ονομασία "Big Mother". Στο "Big Mother", οι εννέα συγκάτοικοι έπαιρναν μέρος στο παιχνίδι μαζί τις μητέρες τους, με τις οποίες έπρεπε να συζούν κατά διάρκεια του παιχνιδιού. Οι μητέρες δεν μπορούσαν να κερδίσουν το έπαθλο, αλλά μπορούσαν να μείνουν με τα παιδιά τους μέχρι εκείνα να αποχωρήσουν. Τελικά, αυτό αποδείχτηκε ανεπιτυχές στα νούμερα τηλεθέασης και είχε ως αποτέλεσμα να αλλάξει το σόου από την 1η Νοεμβρίου 2005 και να ξαναγίνει ο παραδοσιακός Big Brother. Παρά αυτή την αλλαγή, εξακολουθούσε να μην έχει μεγάλη επιτυχία και έτσι ο ΑΝΤ1 εγκατέλειψε οριστικά το Big Brother. Νικητής ο Νίκος Παπαδόπουλος.
Σεζόν 5 (2010)
Το τηλεοπτικό κανάλι Alpha TV ανακοίνωσε τον Ιούλιο του 2010 ότι είχε αγοράσει τα δικαιώματα του Big Brother και θα ξεκινήσει την δική του έκδοση μέσα στο 2010. Η διάρκεια της σεζόν ήταν 119 ημέρες και είχε 14 συγκάτοικους να διαγωνίζονται για το χρηματικό έπαθλο των 194.000 ευρώ. Το σόου το παρουσίαζε η Ρούλα Κορομηλά.
Ο Alpha TV συνεργάστηκε με την ελληνική δορυφορική ψηφιακή συνδρομητική πλατφόρμα NOVA για να προσθέσει ένα 24ωρο κανάλι, το Big Brother στην πλατφόρμα τους, το οποίο ήταν παρόμοιο με το Big Brother: After Dark, όπως είχε πράξει και ο ΑΝΤ1 τις προηγούμενες σεζόν, αλλά κατόπιν απόφασης του Εθνικού Συμβουλίου Ραδιοτηλεόρασης διακόπηκε, λόγω προβολής ακατάλληλων σκηνών και βωμολοχιών. Το σόου ξεκίνησε την Κυριακή 3 Οκτωβρίου 2010 και έληξε την Κυριακή 30 Ιανουαρίου 2011. Νικητής ο Γιάννης Φουκάκης.
Σεζόν 6 (2020)
Τον Οκτώβριο 2019 ο τηλεοπτικός σταθμός ΣΚΑΪ ανακοίνωσε την απόκτηση των δικαιωμάτων του Big Brother. Η πρεμιέρα έγινε το Σάββατο 29 Αυγούστου 2020 και παρουσιαστής ήταν ο Χάρης Βαρθακούρης. Μαζί του ως συμπαρουσιαστής ήταν ο Ανδρέας Μικρούτσικος, ο οποίος επέστρεψε μετά από αρκετά χρόνια στην τηλεόραση. Η πρεμιέρα της εκπομπής αρχικά είχε προγραμματιστεί για την Κυριακή 15 Μαρτίου 2020, αλλά αναβλήθηκε λόγω της πανδημίας του κορονοϊού. Το Big Brother αποφάσισε όπως και τις υπόλοιπες 5 σεζόν, να δημιουργήσει ένα 24ωρο κανάλι για να παρακολουθούν οι τηλεθεατές τι γίνεται ζωντανά μέσα στο σπίτι. Αυτή τη φορά όμως η παραγωγή αποφάσισε να το κάνει με βάση τα σημερινά δεδομένα κι έτσι το έκαναν μέσω διαδικτύου. Λόγω κάποιων γεγονότων που συνέβησαν μέσα στο σπίτι αντέδρασαν οι τηλεθεατές με αποτέλεσμα σε πρώτη βάση κατέβασαν προσωρινώς το ζωντανό πρόγραμμα από το διαδίκτυο και το επανέφεραν μετά από λίγες ημέρες. Επειδή όμως το θέμα συνεχίστηκε ακόμα και μετά τον επανερχομό του, η παραγωγή αποφάσισε να το καταργήσει μόνιμα. Η εκπομπή μεταδιδόταν επίσης και στην Κύπρο μέσω του τηλεοπτικού σταθμού ΣΙΓΜΑ
Όσο αφορά τον τελικό του Big Brother, έγινε με την τελική πεντάδα, όπου αρχικά λόγω δοκιμασιών είχαν περάσει ο Ζακ και ο Γρηγόρης, και οι υπόλοιποι πέρασαν λόγω της διπλής αποχώρησης που έγινε στις 11 Δεκεμβρίου. Ο τελικός έγινε μετά από 112 ημέρες την Παρασκευή 18 Δεκεμβρίου και σημείωσε τηλεθέαση 20.4%. Νικήτρια η Άννα-Μαρία Ψυχαράκη.
Εξωτερικοί σύνδεσμοι
Κατηγορία:Ελληνικά ριάλιτι σόου του ΑΝΤ1 Κατηγορία:Ελληνικά ριάλιτι σόου του Alpha Κατηγορία:Ελληνικά ριάλιτι σόου του ΣΚΑΪ
Τζέιμς Βαν Άλεν
Ο Τζέιμς Βαν Άλεν (James Alfred Van Allen, Mount Pleasant, Αϊόβα, 7 Σεπτεμβρίου 1914 - Αϊόβα 9 Αυγούστου 2006) ήταν Αμερικανός φυσικός που δίδαξε φυσική στο πανεπιστήμιο της Αϊόβας από το 1951 μέχρι το 1985.
Ενέντα Ταρίφα
Η Ενέντα Ταρίφα (αλβανικά: Eneda Tarifa, γεν. 30 Μαρτίου 1982) είναι Αλβανίδα τραγουδίστρια. Εκπροσώπησε την Αλβανία στην Eurovision του 2016 με το τραγούδι "Përrallë", ως νικήτρια του Αλβανικού Εθνικού Τελικού "Festivali i Këngës 54". Έχει προσπαθήσει να εκπροσωπήσει την χώρα της ξανά,το 2003 και το 2007.
Τζέιμς Βαν Άλεν
Παραπομπές
Κατηγορία:Αμερικανοί φυσικοί Κατηγορία:Φυσικοί του 20ού αιώνα
Ενέντα Ταρίφα
Μουσική Καριέρα
Γεννήθηκε στα Τίρανα της Αλβανίας, στις 30 Μαρτίου του 1982. Ξεκίνησε την καριέρα της το 2003, όταν συμμετείχε στο "Festivali i Këngës 42" με το τραγούδι "Qëndroj", καταφέρνοντας να φτάσει μέχρι τον τελικό. Το 2006, συμμετείχε στο "Kënga Magjike" με το τραγούδι "Rreth zjarrit tënd" και κατέλαβε την 4η θέση με 154 βαθμούς. Της απονεμήθηκε, επίσης, το βραβείο "Çesk Zadeja". Την επόμενη χρόνια συμμετείχε για άλλη μια φορά στο "Festivali i Këngës", όπου βγήκε 10η με 11 πόντους. Το 2008, συμμετείχε ξανά στο "Kënga Magjike", αυτή τη φορά με το τραγούδι "Zeri im" και κέρδισε 577 πόντους.
Αναφορές
Κατηγορία:Αλβανίδες τραγουδίστριες Κατηγορία:Συμμετέχοντες στο διαγωνισμό τραγουδιού Eurovision με την Αλβανία Κατηγορία:Διαγωνισμός Τραγουδιού Eurovision 2016 Κατηγορία:Συμμετέχοντες στη Eurovision
Αναγνώσιμα από τη μηχανή δεδομένα
Τα αναγνώσιμα από τη μηχανή δεδομένα (machine-readable data) είναι δεδομένα (ή μεταδεδομένα) που βρίσκονται σε μορφή, η οποία μπορεί να γίνει κατανοητή από έναν υπολογιστή.
Υπάρχουν δύο είδη αναγνώσιμων από τη μηχανή δεδομένων: δεδομένα που είναι και αναγνώσιμα από τον άνθρωπο (human-readable), τα οποία είναι σε μορφή κατάλληλη για τον υπολογιστή (όπως τα microformat και το RDFa) και δεδομένα σε μορφή ειδικά σχεδιασμένη για επεξεργασία από τον υπολογιστή (όπως τα πρότυπα RDF, XML και JSON).
Το Γραφείο Διαχείρισης και Προϋπολογισμού των ΗΠΑ ορίζει ότι μια μορφή δεδομένων που είναι αναγνώσιμη από τον υπολογιστή είναι μια τυπική γλώσσα υπολογιστή που μπορεί να γίνει κατανοητή αυτόματα από έναν φυλλομετρητή ή άλλο υπολογιστικό σύστημα. Επιπλέον σημειώνει ότι τα συνηθισμένα αρχεία επεξεργαστών κειμένου, η γλώσσα σήμανσης HTML και τα αρχεία PDF μπορούν να διαβαστούν εύκολα από τον άνθρωπο αλλά δυσκολα από τον υπολογιστή, ενώ άλλες μορφές αρχείων, όπως η XML και η JSON, ή λογιστικά φύλλα που περιέχουν κεφαλίδες που μπορούν να εμφανιστούν ως τιμές που χωρίζονται από κόμματα (comma-separated values, CSV), είναι αναγνώσιμες από τη μηχανή. Τέλος, σημειώνει ότι οι κλασικές μορφές αρχείων που δεν είναι αναγνώσιμες από τον υπολογιστή, μπορούν να γίνουν, αν προστεθούν σε αυτές ειδικά δεδομένα που να περιγράφουν τη δομή τους.
Η δημοσίευση δεδομένων που ανήκουν στο δημόσιο σε ανοιχτή μορφή, σύμφωνα με κάποιο πρότυπο, που να μπορεί να διαβαστεί από τον υπολογιστή, θεωρείται βέλτιστη πρακτική (best practice).
Δείτε επίσης
Κατηγορία:Διαχείριση δεδομένων Κατηγορία:Βιβλιοθηκονομία
Ιαπωνικές γενικές εκλογές 2021
Στις 31 Οκτωβρίου 2021 διεξήχθησαν γενικές εκλογές στην Ιαπωνία, για να εκλεγούν τα 465 μέλη της Ιαπωνικής Βουλής των Αντιπροσώπων.
1.051 υποψήφιοι διεκδικούν τις 465 έδρες, από τους οποίους οι 857 στο πλειοψηφικό σύστημα και οι 194 στην αναλογική εκπροσώπηση. Αυτή είναι η πρώτη φορά που διεξάγονται γενικές εκλογές από τότε που ξέσπασε η πανδημία κορονοϊού, και αναμένεται ότι στη Βουλή θα υπάρξουν αντιπαραθέσεις για τα μελλοντικά μέτρα ελέγχου της κρίσης και το πρόγραμμα της οικονομικής ανάκαμψης. Την ίδια ημέρα θα διεξαχθούν οι εκλογές για νομάρχες, δημάρχους και δημοτικά συμβούλια σε ορισμένες περιφέρειες.
Εκλογικό σύστημα
Σύμφωνα με το Ιαπωνικό Σύνταγμα, τα 465 μέλη της Βουλής των Αντιπροσώπων εκλέγονται από τον λαό, με καθολική και μυστική ψηφοφορία, για τετραετή θητεία. Το εκλογικό σύστημα είναι μικτό:
Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι πολίτες της Ιαπωνίας, ηλικίας άνω των 18 ετών.
Ο Πρωθυπουργός εκλέγεται από τα μέλη της Βουλής, σε ειδική συνεδρίαση, στις αρχές Οκτωβρίου.
Αποτελέσματα
Τα αποτελέσματα ήταν μία ξεκάθαρη νίκη για το κυβερνών Φιλελεύθερο Δημοκρατικό Κόμμα (ΦΔΚ). Αν και έχασε κάποιες έδρες, διατήρησε μία απόλυτη πλειοψηφία που εγγυάται σταθερότητα στην κυβέρνηση. Αν προσμετρήσει κανείς τις έδρες του κόμματος Κομέιτο, ένα συντηρητικό κόμμα που συνεργάζεται με το ΦΔΚ, τότε η κυβερνητική πλειοψηφία αυξάνεται ακόμα περισσότερο. Από την άλλη, η αντιπολίτευση απέτυχε να αξιοποιήσει την ολοένα και εντονότερη δυσαρέσκεια του κόσμου για την πολύχρονη διακυβέρνηση του ΦΔΚ. Το μεγαλύτερο κόμμα της αντιπολίτευσης, το κεντροαριστερό Συνταγματικό Δημοκρατικό Κόμμα, συγκέντρωσε μόλις το 20% των ψήφων. Τέλος, το Ιαπωνικό Νεωτεριστικό Κόμμα αύξησε εντυπωσιακά τις έδρες του. Το κόμμα αυτό δεν συμμετέχει στην κυβέρνηση αλλά έχει μία καθαρά δεξιά ιδεολογία, κάτι που το τοποθετεί περισσότερο κοντά στην κυβέρνηση παρά στην αντιπολίτευση.
Η συμμετοχή κυμάνθηκε στο 56%. Το ποσοστό αυτό είναι λίγο μεγαλύτερο από τις εκλογές του 2017, ωστόσο παραμένει μικρότερο σε σχέση με τις εκλογές του 2012 και πολύ μικρότερο σε σχέση με τις εκλογές του 2009 - την τελευταία φορά που ένα αντιπολιτευόμενο κόμμα νίκησε τους Φιλελεύθερους Δημοκράτες.
Παραπομπές
Κατηγορία:Εκλογές στην Ιαπωνία Ιαπωνι
Λι Μιόνγκ-μπακ
Ο Λι Μιόνγκ-μπακ ή ο Λι Μιουνγκ-μπακ (Lee Myung-bak, κορεατικά: 이명박, με κινεζικούς χαρακτήρες 李明博) είναι πολιτικός από τη Νότια Κορέα, και πρόεδρος της χώρας από τις 25 Φεβρουαρίου του 2008 ως τις 25 Φεβρουαρίου 2013. Είναι μέλος του Μεγάλου Εθνικού Κόμματος. Υπήρξε δήμαρχος στη Σεούλ και είναι υπέρ της υιοθέτησης αυστηρότερης τακτικής έναντι της Βόρειας Κορέας.
Βιογραφία
Γεννήθηκε στις 19 Δεκεμβρίου του 1941 στο Χιράνο, στην Οσάκα της Ιαπωνίας, όπου ο πατέρας του εργαζόταν σε αγρόκτημα με αγελάδες. Λίγο μετά την απελευθέρωση της Κορέας από τον ιαπωνικό ζυγό, η οικογένειά του επέστρεψε στην Κορέα. Εκεί έζησε πολύ φτωχικά χρόνια.
Στη Σεούλ, παράλληλα με το πανεπιστήμιο εργαζόταν ως συλλέκτης σκουπιδιών και διάβαζε για τις εξετάσεις το βράδυ. Τελικά, έγινε δεκτός στο Πανεπιστήμιο της Κορέας. Τα επόμενα χρόνια έγινε επιτυχημένος επιχειρηματίας ξεκινώντας από την εταιρεία Χιουντάι Κατασκευαστική. Είναι Χριστιανός, παντρεμένος με την Κιμ Γιούν-οκ και έχουν τρεις κόρες και 1 γιο. Συνέγραψε ανάμεσα στα άλλα, αυτοβιογραφία το 1995 με τίτλο "There Is No Such Thing As Miracle Business".
Πολιτική καριέρα
Μετά την ανάληψη σημαντικών θέσεων στη Hyundai έγινε επιτυχημένος επιχειρηματίας. Εξελέγη βουλευτής το 1992 όμως κατηγορήθηκε για επίθεση εναντίον εργαζομένου σε εκλογικό κέντρο, όπως και για κακοδιαχείριση. Έτσι, παραιτήθηκε από βουλευτής.
Το 1995 απέτυχε να λάβει το χρίσμα για το αξίωμα του δημάρχου της Σεούλ έπειτα από διαμάχη με τον πρώην Πρωθυπουργό, Τζονγκ Γουόν-σικ. Τιμωρήθηκε με πρόστιμο 4 εκατομμυρίων το 1996 και κηρύχθηκε καταζητούμενος. Έτσι εγκατέλειψε τη χώρα του και δίδαξε ως επισκέπτης καθηγητής στο Πανεπιστήμιο του Τζορτζ Ουάσιγκτον, το 1998. Επέστρεψε το 1999 και ίδρυσε πολλές εταιρείες στο θέμα των ηλεκτρονικών μέσων για τις οικονομικές υπηρεσίες.
Το 2002 εξελέγη δήμαρχος στη Σεούλ, όμως τιμωρήθηκε με πρόστιμο για πρόωρες εκλογικές δραστηριότητες. Ως δήμαρχος επικρίθηκε για την πολιτική του να επαναφέρει ένα παλιό μέτρο που σηματοδότησε την εκδίωξη πολλών ανθρώπων από τις εστίες τους.
Πρόεδρος
Ο Λι εξελέγη Πρόεδρος στις 19 Δεκεμβρίου του 2007, την ημέρα των 66ων γενεθλίων του και επέτειο του γάμου του. Στις προεδρικές εκλογές κέρδισε με 50% των ψήφων τους αντιπάλους του,. Τζονγκ Ντόνγκ-γιονγκ (26%) και Λι Χοέ-τσανγκ (13%).
Ανήλθε επίσημα στον προεδρικό θώκο στις 25 Φεβρουαρίου του 2008.
Σκάνδαλο
Πριν ακόμα αναλάβει την προεδρία, ο Μιόνγκ-μπακ κατηγορήθηκε για απάτη. Στις 11 Ιανουαρίου του 2008 το Συνταγματικό Δικαστήριο επικύρωσε την απόφαση της απερχόμενης κυβέρνησης για τη σύσταση ειδικού συμβουλίου. Το συμβούλιο ερεύνησε τις καταγγελίες για απάτη που διατυπώθηκαν σε βάρος του Μιόνγκ-μπακ. Ο πολιτικός απαλλάχθηκε από τις κατηγορίες για χειραγώγηση μετοχών και έγινε πρώτος εκλεγμένος πρόεδρος της χώρας που κλήθηκε να αντιμετωπίσει μια ποινική έρευνα σε βάρος του.
Σύλληψη, καταδίκη και αμνηστία
Στις 22 Μαρτίου 2018 ο Λι συνελήφθη με τις κατηγορίες της δωροληψίας, διασπάθισης δημόσιου χρήματος και φοροδιαφυγής, αδικήματα τα οποία φέρονται να είχαν διαπραχθεί κατά την προεδρία του. Καταδικάστηκε σε φυλάκιση 15 ετών στις 5 Οκτωβρίου 2018. Η ποινή 17 ετών του Λι επικυρώθηκε από το Ανώτατο Δικαστήριο στις 29 Οκτωβρίου 2020. Στις 27 Δεκεμβρίου 2022 ο πρόεδρος Γιουν Σουκ-γέολ του χορήγησε ειδική χάρη, αναστέλλοντας τα υπόλοιπα 15 χρόνια που έπρεπε να εκτίσει στη φυλακή.
Άνθρωποι των βουνών
Γενικά ως άνθρωποι των βουνών χαρακτηρίζονται οι άνθρωποι που διαμένουν μόνιμα ή κατά το μεγαλύτερο μέρος της ζωής τους σε βουνά, καλούμενοι και ορεσίβιοι, σε αντιδιαστολή εκείνων που διαμένουν σε πεδιάδες, ή παρόχθια λιμνών ή ποταμών, ή σε παράκτιες περιοχές.
Έτσι η χρήση του όρου αυτού με την παραπάνω ερμηνεία που πρωτοχρησιμοποιήθηκε στο Συνέδριο του Λιβάνου για την επταμελή αντιπροσωπία των εαμικών οργανώσεων στη συνέχεια γενικεύθηκε μέχρι και στον μετέπειτα εμφύλιο πόλεμο, ενώ υιοθετήθηκε ακόμα και από νεότερους δημοσιογράφους και ιστορικούς στις αναφορές τους στην περίοδο εκείνη.
Πηγές
Κατηγορία:Εθνική Αντίσταση Κατηγορία:Ιστορία της Ελλάδας κατά τον Β΄ Παγκόσμιο Πόλεμο Κατηγορία:Εκφράσεις
NBA 2016-17
Οι Γκόλντεν Στέιτ Ουόριορς αναδείχθηκαν πρωταθλητές NBA για 5η φορά στην ιστορία τους νικώντας με 4-1 νίκες τους Κλίβελαντ Καβαλίερς στους τελικούς του NBA.
Τέλος σταδιοδρομίας
Κόμπι Μπράιαντ στις 13 Απριλίου 2016 <br/ > Τιμ Ντάνκαν στις 11 Ιουλίου 2016 <br/ > Κέβιν Γκαρνέτ στις 23 Σεπτεμβρίου 2016 <br/ > Mo Williams στις 26 Σεπτεμβρίου 2016
Μεταγραφική περίοδος
Η μεταγραφική περίοδος στο NBA ξεκινάει την 1η Ιουλίου. Φέτος θα ξεκινήσει την 1η Ιουλίου 2016. Οι ομάδες έχουν το δικαίωμα να κάνουν προσφορά σε παίκτες οι οποίοι δεν έχουν συμβόλαιο με κάποια ομάδα και άρα είναι ελεύθεροι. Οι ομάδες έχουν ένα ανώτατο όριο στα χρήματα που μπορούν να σπαταλήσουν για συμβόλαια παικτών (και νυν και νέων), γνωστό και ως Salary Cup. Το όριο φέτος ανεβαίνει στα 89 εκατομμύρια δολάρια (πέρυσι ήταν στα 70 εκατομμύρια). Αυτό σημαίνει ότι το σύνολο των συμβολαίων όλων των παικτών μιας ομάδας, δεν μπορει να ξεπεράσει τα 89 εκατομμύρια δολάρια. Οι ελεύθεροι παίκτες χωρίζονται σε Restricted και Unrestricted. Οι unrestricted είναι ελεύθεροι να διαπραγματευτούν με όποιον θέλουν. Από την άλλη, οι restricted ανήκουν ακόμα στην πρώην ομάδα τους. Έτσι αν κάποια άλλη ομάδα τους κάνει μια προσφορά τότε η ομάδα του restricted μπορεί να ισοφαρίσει αυτή τη προσφορά ακόμα και αν ξεπερνάει το Salary Cup. Αυτή είναι η μία και μοναδική περίπτωση κατά την οποία μια ομάδα μπορεί να ξεπεράσει το ανώτατο όριο συμβολαίων. Επίσης στο NBA υπάρχουν και κάποια ειδικά συμβόλαια στα οποία οι παίκτες αφού λήξει το συμβόλαιό τους έχουν τη δυνατότητα να υπογράψουν για 1 ακόμη χρόνο με την ίδια ομάδα ή να σπάσουν το συμβόλαιο και να γίνουν ελεύθεροι παίκτες. Τον Ιούνιο του 2016 αποφασίστηκε ότι το ανώτατο όριο χρημάτων θα αυξηθεί κατά 4 εκατομμύρια δολάρια (από τα 89.000.000 στα 93.000.000 δολάρια).
Μεταγραφές ελεύθερων παικτών
Λίστα ελεύθερων παικτών:
ΕΣ= Ειδικό Συμβόλαιο <br/ > ΔΠΤΣ= Δικαίωμα πρόωρου τερματισμού συμβολαίου <br/ > (Αστερίσκος)= Με αστερίσκο είναι οι παίκτες που είχαν ειδικό συμβόλαιο (δηλαδή δικαίωμα αυτόματης ανανέωσης συμβολαίου), αλλά επέλεξαν να τερματίσουν το συμβόλαιό τους
NBA Draft 2016
Το NBA Draft είναι μια διαδικασία κατά την οποία οι 30 ομάδες που συμμετέχουν στο NBA, επιλέγουν 2 παίκτες από αυτούς που τελειώσανε το κολλέγιο και εχουν αποφασίσει να ξεκινήσουν την καριέρα τους στο NBA. Για να είναι πιο δίκαιο υπάρχει ένας κανόνας για το με ποια σειρά θα επιλέξουν οι ομάδες. Οι χειρότερες ομάδες της προηγούμενης σεζόν παίρνουν τις πρώτες επιλογές ενω οι καλύτερες ομάδες της προηγούμενης σεζόν παίρνουν τις τελευταιες επιλογές. Για να καθοριστεί ποιες ομάδες θα πάρουν τις 14 πρώτες επιλογές γίνεται κλήρωση στην οποία συμμετέχουν οι 14 ομάδες που δεν συμμετείχαν στα πλέι οφ της προηγούμενης σεζόν. Οι ομάδες με τα χειρότερα ρεκόρ έχουν πάντα πιο πολλές πιθανότητες να πάρουν τις πρώτες 3 επιλογές. Στη φετινή κλήρωση, η Φιλαδέλφεια 76ερς κέρδισε την 1η επιλογή του φετινού NBA Draft, ενώ οι Λος Άντζελες Λέικερς πήραν την 2η επιλογή. Το NBA Draft αποτελείται από 2 γύρους. Στον 1ο γύρο η σειρά αποφασίζεται με τον προαναφερθέντα τρόπο ενώ στον 2ο γύρο η σειρά ειναι η ακριβώς αντίθετη από αυτή του 1ου γύρου. Δηλάδη αυτός που είχε την 30η (δηλαδή τελευταία) επιλογή στον 1ο γύρο, θα έχει την 1η επιλογή στον 2ο γύρο και πάει λέγοντας. Στην 1η επιλογή επίλεγεται ο καλύτερος παίκτης από αυτούς που έχουν δηλώσει συμμετοχή στο Draft. Στο παρελθόν στην 1η επιλογή έχουν επιλεχθεί μεγάλοι παίκτες, όπως για παράδειγμα ο Magic Johnson, ο Allen Iverson, ο LeBron James κτλ. Ο καλύτερος παίκτης στην ιστορία ο οποίος είχε επιλεγεί εκτός 10αδας ήταν ο Kobe Bryant ο οποίος είχε επιλεγεί στην 13η επιλογή από τους Σάρλοτ Χόρνετς (και ανταλλάχθηκε στους Λος Άντζελες Λέικερς αμέσως μετά το Draft). Το NBA Draft 2016 διεξήχθη στις 23 Ιουνίου 2016 στο Barclays Center του Μπρούκλιν.
Πρώτος Γύρος
ΣΗΜ.: Μερικές ομάδες μπορεί να έχουν ανταλλάξει τις επιλογές τους για το φετινό Draft οπότε ενδέχεται μερικές ομάδες να έχουν συνολικά πάνω από 2 επιλογές ή ενδέχεται να υπάρχει στις πρώτες επιλογές μια ομάδα που συμμετείχε στα πλέι οφ της προηγούμενης σεζόν.
Κανονική Περίοδος
Οι 30 ομάδες που συμμετέχουν στο πρωτάθλημα χωρίζονται σε 2 περιφέρειες, δυτική και ανατολική, και η κάθε περιφέρεια χωρίζεται σε 3 κατηγορίες. Οι κατηγορίες της δυτικής περιφέρειας είναι: Βορειοδυτική, Ειρηνικός, Νοτιοδυτική. Οι κατηγορίες της ανατολικής περιφέρειας είναι: Ατλαντική, Κεντρική, Νοτιοανατολική. Τα ονόματα των περιφερειών και των κατηγοριών ορίζουν την γεωγραφική τους τοποθεσία στις ΗΠΑ. Με αυτό το κριτήριο επιλέγεται και ποιες ομάδες θα έχει η κάθε περιφέρεια και κατηγορία.
Στατιστικά
{| class="wikitable" !colspan=1|Κατηγορία !Παίκτης !Ομάδα !Στατιστικό
Playoffs
Τα Πλέι-Οφ της σεζόν 2016-17 ξεκίνησαν στις 15 Απριλίου 2017. Στα Πλέι-Οφ προκρίνονται οι πρώτες 8 ομάδες από κάθε περιφέρεια. Οι ομάδες παίζουν μόνο με ομάδες της δικιάς τους περιφέρειας ώσπου στο τέλος μένει 1 ομάδα από κάθε περιφέρεια και παίζουν στους Τελικούς του NBA. Σε κάθε περιφέρεια διεξάγονται 3 φάσεις Πλέι-Οφ. Η πρώτη φάση (ή αλλιώς προημιτελικά), η 2η φάση (ή αλλιώς ημιτελικά) και οι τελικοί της περιφέρειας και στο τέλος έχουμε τους τελικούς του NBA (όπου συμμετέχει η νικήτρια ομάδα της κάθε περιφέρειας). Στους προημιτελικούς της κάθε περιφέρειας αγωνίζονται: ο 1ος με τον 8ο, ο 2ος με τον 7ο, ο 3ος με τον 6ο και ο 4ος με τον 5ο. Το πλεονέκτημα έδρας το έχει πάντα η ομάδα που τερμάτισε υψηλότερα στην κανονική διάρκεια. Η κάθε ομάδα χρειάζεται 4 νίκες για να προκριθεί στην επόμενη φάση (δηλ. μάξιμουμ 7 αγώνες). Οι πρώτοι 2 αγώνες διεξάγονται στην έδρα της ομάδας με το πλεονέκτημα, οι 2 επόμενοι είναι στην έδρα της άλλης ομάδας και μετά αν χρειαστούν και άλλα ματς πάει ως εξής: 5ο ματς στην έδρα της ομάδας με το πλεονέκτημα, 6ο ματς στην έδρα της άλλης ομάδας και 7ο ματς στην έδρα της ομάδας με το πλεονέκτημα.
Τελικοί NBA
Στους τελικούς του NBA αναμετρήθηκαν ο νικητής των τελικών της Ανατολικής Περιφέρειας με τον νικητή των τελικών της Δυτικής Περιφέρειας. Το πλεονέκτημα έδρας το είχε η ομάδα με το καλύτερο ρεκόρ στην κανονική διάρκεια (νίκες-ήττες). Ο πρώτος στις 4 νίκες αναδείχθηκε πρωταθλητής για το 2017. Οι Γκόλντεν Στέιτ Ουόριορς κέρδισαν τους τελικούς με 4-1 και αναδείχθηκαν πρωταθλητές για το 2017.
Παναγιά Σμέρνας Ηλείας
Η Παναγιά Σμέρνας είναι ημιορεινός οικισμός της Ηλείας στην Περιφερειακή Ενότητα Ηλείας σε υψόμετρο 241 μέτρα.
Γεωγραφία - Ιστορία
Η Παναγιά βρίσκεται ανατολικά της λίμνης Καϊάφα σε απόσταση 5,5 χλμ. Β. από τη Ζαχάρω και 37 χλμ. ΝΑ. από τον Πύργο. Είναι κτισμένη στους νότιους πρόποδες του όρους Λαπίθας, ανάμεσα στο Ξηροχώρι (ΝΔ.), τη Σμέρνα (ΒΑ.) και το Κοτρώνι (Δ.). Βόρειά της, στην κορυφογραμμή του βουνού και σε υψόμετρο 650 μέτρων είναι η Παναγία η Σμερνιώτισσα, που είναι κτισμένη ανάμεσα σε απόκρημνα βράχια και με θέα το Ιόνιο πέλαγο και τις πεδιάδες της Ηλείας.
Ως ξεχωριστός οικισμός αναφέρεται επίσημα για πρώτη φορά επίσημα το 2001 να απογράφεται στο τότε Τοπικό Διαμέρισμα Σμέρνας του δήμου Ζαχάρως. Σύμφωνα με το Σχέδιο Καλλικράτης μαζί με τη Σμέρνα αποτελούν την τοπική κοινότητα Σμέρνας που υπάγεται στη δημοτική ενότητα Ζαχάρως του Δήμου Ζαχάρως και σύμφωνα με την απογραφή 2011 έχει πληθυσμό 18 κατοίκους.
Σημείωση
Στο δήμο Ζαχάρως υπάρχει ο συνώνυμος οικισμός Παναγιά Ξηροχωρίου
Παραπομπές
Κατηγορία:Χωριά του νομού Ηλείας Κατηγορία:Δήμος Ζαχάρως
Γκαρ ντε Μπορντώ-Σαιν-Ζαν
Ο σιδηροδρομικός σταθμός Μπορντώ-Σαιν-Ζαν (γαλλικά: gare de Bordeaux-Saint-Jean) είναι ο κεντρικός σιδηροδρομικός σταθμός στη γαλλική πόλη Μπορντώ, πρωτεύουσα της Νέας Ακουιτανίας. Τρένα μεγάλης ταχύτητας, καθώς και μεγάλα, μεσαία και περιφερειακά τρένα περνούν από αυτόν, προσφέροντας σημαντικές και πολυάριθμες συνδέσεις ειδικά με το κέντρο και το νότο της Γαλλίας και με την Ισπανία.
Με το τρένο μεγάλης ταχύτητας LGV Sud Europe Atlantique που τέθηκε σε λειτουργία στις 2 Ιουλίου 2017 η διαδρομή Παρίσι-Μπορντώ διαρκεί μόνο 2 ώρες 4 λεπτά.
Το κτήριο, που ολοκληρώθηκε το 1898, έχει καταγραφεί ως Ιστορικό Μνημείο από το 1984.
Το 2005 μετακινήθηκαν περίπου 12 εκατομμύρια επιβάτες.
Περιγραφή
Ο σιδηροδρομικός σταθμός Μπορντώ-Σαιν-Ζαν είναι το νότιο άκρο του σιδηροδρομικού σταθμού Παρίσι-Μπορντώ και το δυτικό άκρο της κεντρικής γραμμής Σιδηρόδρομοι του Μιντί από την Τουλούζη. Το σημερινό κτήριο του σταθμού λειτουργεί από το 1898, έχοντας αντικαταστήσει παλαιότερο σταθμό που λειτουργούσε από το 1852 και δεν μπορούσε να απορροφήσει τον μεγάλο όγκο κυκλοφορίας.
Το κτήριο του σταθμού, που βρίσκεται στο κέντρο της πόλης του Μπορντώ στο τέλος της οδού Κουρ ντε λα Μαρν, φαίνεται από την πρόσοψη σαν να αποτελείται από τρία μέρη. Το μεσαίο τμήμα φιλοξενεί τον μπουφέ του σταθμού και χωρίζει τις αίθουσες αφίξεων και αναχωρήσεων. Και τα τρία μέρη είναι παράλληλα με τις πλατφόρμες. Τα κτήρια του σταθμού κρύβουν ένα μεγάλο υπόστεγο με τις αποβάθρες, που χτίστηκε από τον Γκυστάβ Εφέλ, το οποίο έχει πλάτος 56 μέτρα και καλύπτει επιφάνεια 17.000 μ².
Από την άφιξη του TGV το 1988, ο σταθμός έχει ανακαινιστεί και αναβαθμιστεί με σύγχρονο εξοπλισμό, αλλά έχει διατηρήσει τα αρχικά του χαρακτηριστικά.
Η μεγάλη αίθουσα έχει ένα μεγάλο χάρτη του δικτύου των Μιντί σε έναν από τους τοίχους και υπενθυμίζει στους επιβάτες την προέλευση του σταθμού.
Μια μεγάλη μεταλλική σιδηροδρομική γέφυρα, που επίσης χτίστηκε από τον Άιφελ, χρησιμοποιήθηκε αρχικά για να περάσει η σιδηροδρομική γραμμή πάνω από τον ποταμό Γαρούνα αλλά αντικαταστάθηκε το 2008 από μια νέα γέφυρα τεσσάρων διαδρομών, εξαλείφοντας έτσι την κυκλοφοριακή συμφόρηση που δημιουργήθηκε στην έξοδο του Μπορντώ, βόρεια, δεδομένης της χαμηλής χωρητικότητας και της αντίστασης της αρχικής γέφυρας.
Συνδέσεις
μικρογραφία|250x250εσ|Εσωτερικό του σταθμού Ο σταθμός είναι ο κύριος σιδηροδρομικός σταθμός στη Νέα Ακουιτανία. Είναι προσβάσιμος μέσω τακτικών τρένων TGV, Intercités και TER και συνδέει το Μπορντώ, μεταξύ άλλων, με το Παρίσι, το Σετ στο νομό Ερώ στο νότο της Γαλλίας, την Τουλούζη στο σταθμό Ματαμπιώ, το Στρασβούργο, τις Βρυξέλλες, τη Νάντη, τη Μασσαλία και την Ισπανία.
Από την ολοκλήρωση του LGV Sud Europe Atlantique το 2017, ο χρόνος ταξιδιού των ταχύτερων αμαξοστοιχιών μεταξύ Μπορντώ και Παρισιού έχει μειωθεί από τις 3 ώρες σε μόλις 2 ώρες και 4 λεπτά.
Αδελφοποίηση
Τον Οκτώβριο του 2019, ο σιδηροδρομικός σταθμός Μπορντώ-Σαιν-Ζαν αδελφοποιήθηκε με τον σιδηροδρομικό Σταθμό Σεν Πάνκρας, στο Λονδίνο, Ηνωμένο Βασίλειο. Ο σύνδεσμος έγινε με την ελπίδα ότι μια υπηρεσία υψηλής ταχύτητας θα μπορούσε να συνδέσει τους δύο σταθμούς και ανακοινώθηκε σε μια τελετή με επικεφαλής τον Κλωντ Σολάρ, Γενικό Διευθυντή της SNCF.
Εξωτερικοί σύνδεσμοι
Η επίσημη ιστοσελίδα του σιδηροδρομικού σταθμού Μπορντώ-Σαιν-Ζαν (επιλογή γλώσσας)
Παραπομπές
Κατηγορία:Νέα Ακουιτανία Κατηγορία:Μπορντό
Ματθίλδη της Βαυαρίας, πριγκίπισσα της Σαξονίας-Κόμπουργκ & Γκότα
Η Ματθίλδη (γερμ. Mathilde von Wittelsbach, prinzessin von Bayern, 17 Αυγούστου 1877 - 6 Αυγούστου 1906) από τον Οίκο του Βίττελσμπαχ ήταν Πριγκίπισσα της Βαυαρίας και με τον γάμο της έγινε Πριγκίπισσα της Σαξονίας-Κόμπουργκ & Γκότα.
Βιογραφία
Η Ματθίλδη Μαρία Θηρεσία Ερριέττα Χριστίνα Λεοπολδίνα ήταν η τρίτη κόρη του Λουδοβίκου Γ΄ της Βαυαρίας και της Μαρίας Θηρεσίας των Αψβούργων-Λωρραίνης, κόρης του Φερδινάνδου Καρόλου της Αυστρίας, Πρίγκιπα της Μόντενα.
Οικογένεια
Παντρεύτηκε το 1900 τον Λουδοβίκο Γκαστόν της Σαξονίας-Κόμπουργκ & Γκότα και είχε τέκνα:
Παραπομπές
Κατηγορία:Πριγκίπισσες της Σαξονίας-Κόμπουργκ & Γκότα Κατηγορία:Πριγκίπισσες της Βαυαρίας Κατηγορία:Οίκος του Βίττελσμπαχ Κατηγορία:Βαυαροί ευγενείς
Οφηλία (δορυφόρος)
Η Οφηλία (αγγλικά: Ophelia) είναι δορυφόρους του Ουρανού. Ανακαλύφθηκε από τις εικόνες που πήρε ο Βόγιατζερ 2, 20 Ιανουαρίου 1986, και προσωρινά πήρε το όνομα S/1986 U 8. Δεν είχαμε είκόνα της μέχρι που το Διαστημικό τηλεσκόπιο Χαμπλ την ξανά "έπιασε" το 2003. Πήρε το όνομά του από την κόρη του βασιλικού συμβούλου, Πολώνιου, στο έργο του Ουίλλιαμ Σαίξπηρ Άμλετ. Η άλλη του σημερινή ονομασία είναι Ουρανός VII (Uranus VII, δηλαδή ο έβδομος από τους δορυφόρους του Ουρανού που έχει ονομαστεί).
Η Οφήλια βρίσκεται στο έξω όριο του Δακτυλίου Έψιλον του Ουρανού, όπου και επιδρά σ' αυτό ("shepherd satellite"). Η τροχιά της Οφήλιας είναι σύγχρονη στην πλανητική τροχιά του Ουρανού, και έτσι ο δορυφόρος φθείρεται βαθμιαία λόγω παλιρροϊκών δυνάμεων.
Εξωτερικοί σύνδεσμοι
Κατηγορία:Φυσικοί δορυφόροι Ουρανού
Πέτρος του Αμάλφι
Ο Πέτρος (Petrum), ήταν βυζαντινός κυβερνήτης του Δουκάτου του Αμάλφι με το αξίωμα του έπαρχου (prefect).
Ο Πέτρος είναι γνωστός από το Χρονικό του Αμάλφι (λατινικά: Chronicon Amalphitani), σύμφωνα με το οποίο ήταν ο πρώτος ιστορικά διοικητής του δουκάτου. Η θητεία του ήταν από τον Σεπτέμβριο του 840 με άγνωστη διάρκεια. Την χρονιά αυτή το Αμάλφι έγινε ανεξάρτητο δουκάτο, έως τότε ανήκε διοικητικά στο Δουκάτο της Νάπολης αλλά παρέμενε να αποτελεί τμήμα της Βυζαντινής Αυτοκρατορίας.
Παραπομπές
Κατηγορία:Δούκες του Αμάλφι Κατηγορία:Βυζαντινοί κυβερνήτες του Αμάλφι Κατηγορία:Βυζαντινοί του 9ου αιώνα
Συμβολαιογραφικός τύπος
Συμβολαιογραφικός τύπος καλείται το εξωτερικό περίβλημα μιας δικαιοπραξίας που καταρτίζεται από τους δικαιοπρακτούντες ενώπιον συμβολαιογράφου.
Ο όρος συμβολαιογραφικός τύπος είναι νομικός όρος, του οποίου το περιεχόμενο δηλώνεται στην καθομιλουμένη ως "συμβολαιογραφικό έγγραφο" ή "συμβόλαιο".
Κατά κανόνα, μια δικαιοπραξία, για να είναι έγκυρη, δεν χρειάζεται να γίνει με συμβολαιογραφικό τύπο ούτε με άλλον τύπο π.χ. με έγγραφο. Όταν, όμως, ρητώς ο Νόμος επιβάλλει να καταρτίζεται μια δικαιοπραξία με ορισμένο τύπο, οπότε ο απαιτούμενος τύπος χαρακτηρίζεται ως συστατικός τύπος (ad solemnitatem), τότε, εφόσον η δικαιοπραξία δεν καταρτισθεί με τον απαιτούμενο τύπο, είναι άκυρη.
Ο συμβολαιογραφικός τύπος ως συστατικός τύπος
Ο συμβολαιογραφικός τύπος είναι συστατικός τύπος για τις δικαιοπραξίες με τις οποίες επέρχεται σύσταση, αλλοίωση ή κατάργηση δικαιώματος σε ακίνητα. Αν οι δικαιοπραξίες αυτές δεν καταρτισθούν με συμβολαιογραφικό τύπο, τότε είναι άκυρες. Επίσης, συμβολαιογραφικός τύπος (ως "συστατικός τύπος") απαιτείται για την κατάρτιση σύμβασης δωρεάς, για την πώληση ακινήτου, για τη δημόσια διαθήκη κ.λπ.. Η παροχή πληρεξουσιότητας στον αντιπρόσωπο από αντιπροσωπευόμενο απαιτείται να γίνει με συμβολαιογραφικό τύπο, όταν στον αντιπρόσωπο παρέχεται η εξουσία να καταρτίσει δικαιοπραξία η οποία πρέπει να καταρτισθεί με συμβολαιογραφικό τύπο. Έτσι, π.χ. εάν κάποιος θέλει να αγοράσει ακίνητο με αντιπρόσωπο πρέπει το πληρεξούσιο να καταρτισθεί ενώπιον συμβολαιογράφου.
Ο συμβολαιογραφικός τύπος ως αποδεικτικός τύπος
Συμβολαιογραφικός τύπος μπορεί (αλλά δεν επιβάλλεται να τηρηθεί) σε κάθε δικαιοπραξία, για λόγους ευχερέστερης αποδείξεως του περιεχομένου της. Ο συμβολαιογραφικός τύπος, για τις δικαιοπραξίες που δεν απαιτείται από τον Νόμο επί ποινή ακυρότητας, είναι αποδεικτικός τύπος (ad probationem).
Κατηγορία:Αστικό Δίκαιο
Δημήτρης Ρέγας
Ο Δημήτρης Ρέγας (17 Σεπτεμβρίου 1986) είναι Έλληνας αθλητής του στίβου, που αγωνίζεται στα 400μ. Το 2005 κατέκτησε το χάλκινο μετάλλιο στους Πανευρωπαϊκούς Αγώνες εφήβων. Προπονητής του είναι ο Γιώργος Παναγιωτόπουλος.
Βιογραφία και πρώτες επιτυχίες
Γεννήθηκε στη Μυτιλήνη, στις 12 Σεπτεμβρίου του 1986. Ο Ρέγας προκρίθηκε στον τελικό των 400 μέτρων στο Ευρωπαϊκό Πρωτάθλημα στίβου του 2006 και τερμάτισε 4ος, πετυχαίνοντας νέα ατομική επίδοση με 45.60 (το προηγούμενό του ρεκόρ ήταν 46.22).
Ο πρωταθλητής πραγματοποίησε εντυπωσιακές εμφανίσεις στη διοργάνωση και τερμάτισε σε χρόνο 46.23, κατατασσόμενος στην όγδοη θέση στον τελικό του αγωνίσματος, στις 9 Αυγούστου του 2006.
Παγκόσμιο Κύπελλο 2006
Στο Παγκόσμιο Κύπελλο που έλαβε χώρα στην Αθήνα στις 16 και 17 Σεπτεμβρίου του 2006, τερμάτισε τρίτος με πανελλήνια επίδοση 45.11, η οποία ήταν επίσης βαλκανικό ρεκόρ και 4η καλύτερη στην Ευρώπη.